CELEX: 32016R0613
Language: lt
Date: 2016-04-19 00:00:00
Title: 2016 m. balandžio 19 d. Komisijos įgyvendinimo reglamentas (ES) 2016/613 dėl tam tikrų prekių klasifikavimo Kombinuotojoje nomenklatūroje

21.4.2016   
               
               
                  LT
               
               
                  Europos Sąjungos oficialusis leidinys
               
               
                  L 105/8
               
            KOMISIJOS ĮGYVENDINIMO REGLAMENTAS (ES) 2016/613
      2016 m. balandžio 19 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
      kadangi:
      
                  (1)
               
               
                  siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 12 straipsnio 6 dalyje (2). Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. balandžio 19 d.
         
            
               Komisijos vardu
            
            
               Pirmininko pavedimu
            
            Stephen QUEST
            
               Mokesčių ir muitų sąjungos generalinis direktorius
            
         
      
      
         (1)  OL L 256, 1987 9 7, p. 1.
      
         (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
      
         PRIEDAS
         
                     Prekių aprašymas
                  
                  
                     Klasifikavimas
                     (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Iš aliuminio pagamintas gaminys (vadinamasis monitoriaus laikiklis), sudarytas iš dviejų svirčių, judamųjų jungčių ir tvirtinimo dalių abiejuose gaminio galuose.
                     Jis sukonstruotas taip, kad vieną jo galą būtų galima pritvirtinti prie sienos, stalo ar skersinio, o prie kito pritvirtinti monitorių.
                     Gaminys leidžia reguliuoti prie jo pritvirtinto monitoriaus padėtį erdvėje. Monitorių galima slankioti visomis kryptimis taip, kaip reikia naudotojui. Kartu gaminyje galima tvarkingai paslėpti kabelius.
                     Gaminys taip pat gali būti pritaikytas naudoti su planšetiniais kompiuteriais, telefonais ir kt.
                     Žr. paveikslą (*).
                  
                  
                     7616 99 90 
                  
                  
                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 7616 , 7616 99  ir 7616 99 90  atitinkančiais prekių aprašymais.
                     Gaminys nepriskirtinas 8428  pozicijai kaip kėlimo, pernešimo, pakrovimo arba iškrovimo mechaninis įrenginys, nes pagrindinė šio gaminio paskirtis yra užtikrinti, kad prie laikiklio pritvirtintą įrangą būtų patogu naudoti ergonominiu požiūriu. Prie laikiklio pritvirtintas aparatas nėra pernešamas, kaip apibrėžta 8428  pozicijoje (taip pat žr. Suderintos sistemos (SS) paaiškinimų 8428  pozicijos paaiškinimus).
                     Kadangi prie gaminio galima pritvirtinti įvairių rūšių aparatus, gaminys taip pat nepriskirtinas 8473  pozicijai kaip dalys ir reikmenys, skirti vien tik arba daugiausia mašinoms, priskiriamoms 8469 –8472  pozicijoms.
                     Kadangi gaminys neatlieka jokios funkcijos, veikdamas atskirai ir nepriklausomai nuo bet kokio kito prie jo pritvirtinto mechanizmo ar įrenginio, gaminys taip pat nepriskirtinas 8479  pozicijai kaip specialias funkcijas atliekantys mechaniniai įrenginiai (taip pat žr. SS paaiškinimų 8479  pozicijos paaiškinimų trečios pastraipos A punktą).
                     Todėl gaminys klasifikuotinas kaip kiti aliuminio gaminiai priskiriant KN kodą 7616 99 90 .
                  
               
            (*)  Paveikslas pateikiamas tik dėl informacijos.